cyanic-selkie/wikianc huggingface dataset:
Πάνος Μεϊντάνης
Παραπομπές
Κατηγορία:Κλέφτες Κατηγορία:Αρματολοί Ιστορία της Κατούνας Ξηρομέρου Αιτωλοακαρνανίας
Φιάλη του Κλάιν
δεξιά|μικρογραφία|461x461εσ| Μια δισδιάστατη αναπαράσταση της φιάλης του Κλάιν βυθισμένης στον τρισδιάστατο χώρο δεξιά|μικρογραφία|244x244εσ| Δομή μίας τρισδιάστατης φιάλης Klein Στην τοπολογία, ένα κλάδο των μαθηματικών, η Φιάλη του Κλάιν ή το Μπουκάλι του Κλάιν, είναι ένα παράδειγμα μιας μη-προσανατολιζόμενης επιφάνειας. Είναι μια δισδιάστατη πολλαπλότητα πάνω στην οποία δεν μπορεί να οριστεί ένα σύστημα για τον προσδιορισμό ενός κάθετου διανύσματος. Με απλά λόγια, είναι μια μονόπλευρη επιφάνεια στην οποία, αν περπατήσει κανείς επάνω της, θα μπορούσε να φτάσει στο σημείο στο οποίο ξεκίνησε, αλλά ανάποδος, δηλαδή με το κεφάλι να είναι προς την κατεύθυνση την οποία ήταν τα πόδια του. Άλλα μη-προσανατολιζόμενα αντικείμενα περιλαμβάνουν τη λωρίδα του Μέμπιους και το πραγματικό προβολικό επίπεδο. Ενώ μια λωρίδα του Μέμπιους είναι μια επιφάνεια με σύνορο, η φιάλη του Κλάιν δεν έχει σύνορο (για σύγκριση, μια σφαίρα είναι μια προσανατολιζόμενη επιφάνεια χωρίς σύνορο).
Η φιάλη του Κλάιν περιγράφηκε για πρώτη φορά το 1882 από τον Γερμανό μαθηματικό Φέλιξ Κλάιν. Είναι πιθανό να είχε ονομαστεί αρχικά ως η επιφάνεια του Κλάιν ("Kleinsche Fläche") και στη συνέχεια να παρερμηνεύτηκε ως η φιάλη του Κλάιν ("Kleinsche Flasche"), η οποία μπορεί να οδήγησε τελικά στην υιοθέτηση αυτού του όρου και στη γερμανική γλώσσα.
Παραπομπές
Κατηγορία:Γεωμετρική τοπολογία Κατηγορία:Επιφάνειες
Μαθηματική αναγωγή
Η μαθηματική αναγωγή ονομάζεται η μετατροπή μιας έκφρασης σε ταυτόσιμη αλλά απλούστερη μορφή. Χρησιμοποιείται σε όλους σχεδόν τους κλάδους των μαθηματικών. Στα κλάσματα, (μαθηματική) αναγωγή ονομάζεται και «απλοποίηση» και ονομάζεται η επανεγγραφή των όρων του κλάσματος με απλούστερους όρους. Στα ριζικά (μαθηματική) αναγωγή ονομάζεται η επανεγγραφή του περιεχομένου των ριζικών με απλούστερο τρόπο.
Στη Γραμμική Άλγεβρα η (μαθηματική) αναγωγή εφαρμόζει κανόνες για να μετατρέψει την εξίσωση, το σύστημα εξισώσεων ή τους πίνακες (μήτρες) σε ισοδύναμη αλλά απλούστερη μορφή.
Στατική Αναγωγή ή Αναγωγή Guyan
Στη δυναμική ανάλυση. η «στατική αναγωγή» ή «αναγωγή Guyan» αναφέρεται στη (μαθηματική) αναγωγή των βαθμών ελευθερίας. Η στατική αναγωγή μπορεί επίσης να εφαρμοστεί για την απλοποίηση ενός προβλήματος γραμμικής άλγεβρας. Π.χ. έστω το ακόλουθο σύστημα γραμμικών εξισώσεων:
Η παραπάνω μορφή γράφεται ισοδύναμα και σε μορφή εξίσωσης πινάκων:
Αν τώρα β2=0 και χρειαζόμαστε μόνο τον όρο x1, η εξίσωση των πινάκων μπορεί να αναχθεί στην ακόλουθη εξίσωση:
Η αναγωγή στον όρο α11αν. φαίνεται πώς γίνεται αν ξαναγράψουμε το αρχικό σύστημα εξισώσεων στην ακόλουθη μορφή, εφαρμόζοντας την προϋπόθεση β2=0:
Είναι φανερό τώρα ότι για τη δεύτερη (2η) εξίσωση ισχύει:
Αντικαθιστώντας τώρα το x2 στην πρώτη εξίσωση, αυτή γίνεαι:
Τέλος θέτοντας διαμορφώθηκε η «αναγμένη» εξίσωση:
Κατηγορία:Μαθηματική ορολογία Κατηγορία:Γραμμική άλγεβρα
NGC 2244
Ο NGC 2244 ή Caldwell 50 είναι ανοικτό σμήνος στο Νεφέλωμα Ροζέτα, 5.200 έτη φωτός μακριά, το οποίο βρίσκεται στον αστερισμό Μονόκερως. Υπάρχουν πολυάριθμα άστρα τύπου O, δηλαδή πολύ θερμοί αστέρες που εκπέμπουν μεγάλες ποσότητες ακτινοβολίας και αστρικού ανέμου.
Υπολογίζεται πως η ηλικία του NGC 2244 είναι μικρότερη των πέντε εκατομμυρίων ετών. Τα δύο λαμπρότερα άστρα του είναι το HD 46223 (φασματικής κλάσης O4V, είναι 400.000 φορές λαμπρότερο από τον Ήλιο και έχει περίπου 50 φορές την μάζα του), καθώς και το HD 46150 (φασματικού τύπου O5V, 450.000 φορές λαμπρότερο από τον Ήλο και με 60 περίπου φορές την μάζα του). Το HD 46150 ενδέχεται να είναι διπλός αστέρας.
To ανακάλυψε ο Τζον Φλάμστηντ το 1690, ενώ παρατηρήθηκε ξανά από τον Ουίλιαμ Χέρσελ.
Εξωτερικοί σύνδεσμοι
2244 Κατηγορία:Αντικείμενα Caldwell Κατηγορία:Ανοικτά σμήνη Κατηγορία:Μονόκερως (αστερισμός)
Χρυσόστομος Ιωαννίδης
Ο Χρυσόστομος Ιωαννίδης (Λευκωσία, 1917 - Λευκωσία, 12 Φεβρουαρίου 1950) ήταν Κύπριος ποδοσφαιριστής και αθλητής στίβου.
Ήταν αθλητής του ΑΠΟΕΛ, και ταυτόχρονα ήταν και μέλος του διοικητικού συμβουλίου του συλλόγου. Αγωνίστηκε μέχρι το 1941 όταν το πρωτάθλημα διακόπηκε λόγω του Β΄παγκοσμίου πολέμου. Αποτέλεσε μέλος της χρυσής ομάδας του ΑΠΟΕΛ που την περίοδο 1936-1940 κατέκτησε σχεδόν όλους τους τίτλους. Απο τη θέση του αμυντικού κατέκτησε 5 πρωταθλήματα και 2 κύπελλα Κύπρου και έμεινε γνωστός σαν Πάκκος.
Απεβίωσε στις 12 Φεβρουαρίου 1950 αμέσως μετά την αποχώρηση του από τον χορό του ΑΠΟΕΛ. Ο ΑΠΟΕΛ και η Κ.Ο.Π. αποφάσισαν προς τιμήν του θεσμοθέτηση κυπέλλου που ονομάστηκε Ασπίδα Πάκκου που διοργανώθηκε με αυτή την ονομασία από το 1951 έως το 1968 όπου και διακόπηκε, το κύπελλο αυτό ξαναδιοργανώθηκε το 1979 και συνεχίζετε ακόμα και σήμερα και είναι η αντίστοιχη διοργάνωση του Κυπριακού super cup.
πηγές
Κατηγορία:Κύπριοι ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Κύπριοι αθλητές του στίβου Κατηγορία:Αμυντικοί ποδοσφαιριστές
Μουσείο Βιομηχανικής Ελαιουργίας Λέσβου
μικρογραφία Το Μουσείο Βιομηχανικής Ελαιουργίας Λέσβου (ΜΒΕΛ) στην Αγία Παρασκευή Λέσβου δημιουργήθηκε από το Πολιτιστικό Ίδρυμα Ομίλου Πειραιώς (ΠΙΟΠ), το οποίο έχει και την ευθύνη για τη λειτουργία του. Στεγάζεται στο χώρο του παλαιού κοινοτικού ελαιοτριβείου, η χρήση του οποίου παραχωρήθηκε στο Ίδρυμα από τον Δήμο Αγίας Παρασκευής. Το έργο εντάχθηκε στο Περιφερειακό Επιχειρησιακό Πρόγραμμα Βορείου Αιγαίου 2000-2006 και χρηματοδοτήθηκε από το Γ΄ Κοινοτικό Πλαίσιο Στήριξης.
Το ΜΒΕΛ ανήκει στο δίκτυο θεματικών τεχνολογικών μουσείων του Π.Ι.Ο.Π. και αποτελεί λογική συνέχεια του Μουσείου της Ελιάς και του Ελληνικού Λαδιού στη Σπάρτη. Το Μουσείο Βιομηχανικής Ελαιουργίας Λέσβου επιδιώκει να προβάλει τη βιομηχανική κληρονομιά, τόσο στον τομέα της ελαιουργίας όσο και στο ευρύτερο πεδίο της τεχνολογίας, αλλά και να την εντάξει στα αρχιτεκτονικά, κοινωνικά και πολιτισμικά συμφραζόμενά της.
Εκθεσιακές ενότητες
Ο σωζόμενος ιστορικός εξοπλισμός, που έχει αποκατασταθεί, αναδεικνύεται μέσω της "επιδεικτικής" λειτουργίας του και της πλαισίωσής του με ψηφιακές παραγωγές. Παρουσιάζεται η εξέλιξη των μηχανημάτων, με έμφαση στις αλλαγές που επέφερε η εισαγωγή της μηχανοκίνησης στην ελαιοπαραγωγή. Στο κυρίως κτήριο, δίνεται έμφαση στα τρία βασικά στάδια της διαδικασίας παραγωγής ελαιολάδου (σύνθλιψη του καρπού, συμπίεση του ελαιοπολτού, διαχωρισμός του λαδιού από το νερό) και γίνεται αναφορά στη συμπληρωματική λειτουργία του αλευρόμυλου.
Οι παλαιές αποθήκες ελαιοκάρπου (μπατές) λειτουργούν ως συμπληρωματικές εκθετικές μονάδες, που προβάλλουν το ανθρώπινο στοιχείο. Στις μεγάλες αποθήκες γίνεται ιδιαίτερη αναφορά:
Στις μικρές αποθήκες παρουσιάζεται ο κύκλος των εργασιών που συνδέονται με την ελαιοπαραγωγή.
Το Μουσείο περιλαμβάνει επίσης αίθουσα πολλαπλών χρήσεων, κυλικείο, καθώς και μικρό υπαίθριο αμφιθέατρο.
Εξωτερικοί σύνδεσμοι
Μ Λεσβου
Στράττις ο Χίος
Ο Στράττις ήταν τύραννος της νήσου Χίου κατά τα τέλη του 6ου και τις αρχές του 5ου αιώνα π.Χ..
Ο Στράττις, μαζί με άλλους Έλληνες τυράννους της Ιωνίας και πόλεων-κρατών του Ελλησπόντου, συνόδευσε με δυνάμεις του τον Πέρση βασιλιά Δαρείο Α΄ στην εκστρατεία του στη Σκυθία το 513 π.Χ.. Οι Έλληνες τύραννοι, που ήταν υποτελείς του Δαρείου, διατάχθηκαν να φρουρούν τη γέφυρα του ποταμού Δούναβη. Προέκυψε μετά από αυτό διαφωνία ανάμεσά τους σχετικώς με το αν θα ήταν καλό να καταστρέψουν τη γέφυρα και να αποχωρήσουν αφήνοντας τον Δαρείο αποκλεισμένο βόρεια του ποταμού. Ο Στράττις τότε υποστήριξε τον Ιστιαίο της Μιλήτου, ο οποίος έπεισε τους Έλληνες να μη καταστρέψουν τη γέφυρα.
Μεταγενέστερα, όταν ο Πέρσης στρατηγός Μαρδόνιος καθαίρεσε τους τυράννους της Ιωνίας και τους αντικατέστησε με δημοκρατικά πολιτεύματα το 492 π.Χ., ο Στράττις ήταν ο μόνος τύραννος που γνωρίζουμε ότι διετήρησε τη θέση του. Αυτό πιθανώς οφειλόταν στη θηριώδη αντίσταση που προέβαλε ο χιακός στόλος κατά των Περσών στη Ναυμαχία της Λάδης (494 π.Χ.), όταν η Χίος είχε δημοκρατική διακυβέρνηση.
Στα χρόνια της εκστρατείας του Ξέρξη κατά της Ελλάδας, το 481 ή, πιθανότερα, το 480 π.Χ., ο Στράττις αντιμετώπισε συνωμοσία που εξυφάνθηκε εναντίον του από επτά Χιώτες, οι οποίοι σχεδίαζαν τη δολοφονία του. Ωστόσο, επέτυχε να την καταστείλει όταν ο ένας από τους συνωμότες πρόδωσε το σχέδιό τους. Οι έξι υπόλοιποι συνωμότες κατόρθωσαν τότε να διαφύγουν και να καταφύγουν στη Σπάρτη και στην Αίγινα.
Πηγές
Στραττις Στραττις
Οξαδιβοριράνιο
Το οξαδιβοριράνιο (αγγλικά oxadiborirane) είναι ανόργανη ετεροκυκλική ένωση, που περιέχει βόριο, οξυγόνο και υδρογόνο, με μοριακό τύπο B2H2O. Το μόριό του αποτελείται δομικά από έναν τριμελή ετεροκυκλικό δακτύλιο, που περιέχει δύο (2) διαφορετικά είδη ατόμων. Πιο συγκεκριμένα, ο δακτύλιός της περιέχει δύο (2) άτομα βορίου και ένα (1) άτομο οξυγόνου. Αποτελεί τον απλούστερο ανόργανο ετεροκυκλικό βοραιθέρα.
Ισομέρεια
Με βάση το μοριακό τύπο του (B2H2O) έχει τα ακόλουθα δύο (2) ισομερή θέσης:
«Μητρικό» και «θυγατρικά» οξαδιβοριράνια
Το οξαδιβοριράνιο είναι η «μητρική ένωση» για μια σειρά «θυγατρικών» του παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «οξαδιβοριράνια».
Παραπομπές και παρατηρήσεις
Κατηγορία:Ετεροκυκλικές ενώσεις‎ Κατηγορία:Ενώσεις με τριμελή δακτύλιο Κατηγορία:Ανόργανα βοράνια Κατηγορία:Οξειδάνια Κατηγορία:Κορεσμένες ενώσεις Κατηγορία:Μητρικές ενώσεις
Γερμανικό πρωτάθλημα ποδοσφαίρου ανδρών 2011-12
Το πρωτάθλημα της περιόδου 2011-2012 ήταν το 49ο από την καθιέρωση της Μπούντεσλιγκα. Πρωταθλήτρια αναδείχθηκε η Μπορούσια Ντόρτμουντ για 8η φορά στην ιστορία της και δεύτερη συνεχόμενη. Πρώτος σκόρερ αναδείχθηκε ο Κλας-Γιάν Χούντελααρ της ΦΚ Σάλκε 04 με 29 γκολ.
Πρώτοι σκόρερς
Κατηγορία:Μπούντεσλιγκα Κατηγορία:Εγχώρια ποδοσφαιρικά πρωταθλήματα 2011-2012
NGC 4881
Ο NGC 4881 είναι ελλειπτικός γαλαξίας ο οποίος απέχει 320 εκατομμύρια έτη φωτός και βρίσκεται στον αστερισμό Κόμη Βερενίκης. Ανήκει στο Σμήνος γαλαξιών Κόμης και τον ανακάλυψε ο Γερμανός αστρονόμος Χάινριχ ντ' Αρέ (Heinrich Louis d'Arrest) το 1865.
Εξωτερικοί σύνδεσμοι
4881 Κατηγορία:Ελλειπτικοί γαλαξίες Κατηγορία:Κόμη Βερενίκης
387 Ακουιτανία
Η Ακουιτανία (Aquitania) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,41. Ανακαλύφθηκε το 1894 από τον Γάλλο αστρονόμο Φερνάντ Κουρτύ, που παρατηρούσε από το Μπορντώ, και πήρε το όνομά της από την ομώνυμη περιοχή της Γαλλίας. Υπήρξε ο δεύτερος από τους δύο συνολικά αστεροειδείς που ανεκάλυψε ο συγκεκριμένος αστρονόμος.
Φυσικά χαρακτηριστικά
Η διάμετρος της Ακουιτανίας υπολογίσθηκε σε 100,5 χιλιόμετρα (από δεδομένα του IRAS), ενώ η μάζα της εκτιμάται σε 1,8 τετράκις εκατομμύριο τόνους για μέση πυκνότητα 3,4 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,190 (από δεδομένα του IRAS). Η Ακουιτανία περιστρέφεται γύρω από τον εαυτό της μία φορά κάθε 24 ώρες και 9 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Ακουιτανια
Βάσος Καπάνταης
thumb|Ελευθερία. Γλυπτό του Βάσου Καπάνταη σε πλατεία της Πρέβεζας.
Ο '''Βάσος Δ. Καπάνταης''' (1924 - 18 Δεκεμβρίου 1990) ήταν Έλληνας γλύπτης και ποιητής.
Βιογραφικό
Γεννήθηκε το 1924 στη Μυτιλήνη, δυο χρόνια μετά τη Μικρασιατική καταστροφή. Οι γονείς του, Δούκας και Θελξιόπη — το γένος Τσούρτσουλα —, ήταν Μικρασιάτες με καταγωγή από την Πέργαμο, ενώ μετά τον διωγμός εγκαταστάθηκαν στη Μυτιλήνη. Ο πατέρας του ήταν έμπορος καπνών και είχε, με συνεταίρους, ένα μικρό εργοστάσιο πού έκαναν τσιγάρα.
Σπουδές
Σπούδασε στη Σχολή Καλών Τεχνών, γλυπτικής και αρχαιολογίας αλλά και στη Φιλοσοφική Σχολή Αθηνών.
Έργα
Άλλα γνωστά έργα του είναι τα: Εισόδια Αθλητού (χαλκός 1968), Ο Έλληνας πρόσκοπος (μάρμαρο, 1973),  Ηρώο της Περγάμου (μάρμαρο, 1978), Σμύρνα (1985, άγαλμα από μέταλλο και μάρμαρο), Ηρώο Πόντιου Ακρίτα στο Χαϊδάρι (χαλκός 1987), το Ηρώο της Ελευθερίας στην Πρέβεζα, που προσομοιάζει με την Νίκη (μάρμαρο 1987), έργο του ιδίου, που βρίσκεται στον προαύλιο χώρο της Εστίας Νέας Σμύρνης. Έχει εκδώσει το λεύκωμα «Βάσος Καπάνταης Γλύπτης» και την ποιητική συλλογή Το υπόλοιπον της διαδρομής.
Τα ιδιωτικά του έργα είναι συνήθως μικρότερα σε μέγεθος και σπανίως αναφέρονται σε ιστορικά γεγονότα, ενώ κυριαρχεί το θέμα του ερωτισμού.
Παραπομπές
Κατηγορία:Έλληνες γλύπτες Κατηγορία:Νεοέλληνες ποιητές Κατηγορία:Νέα Σμύρνη
214 Ασερά
Η Ασερά (Aschera) είναι ανοικτόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1880 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από την Ασερά, αρχαία σημιτική θεότητα της Γης και της γονιμότητας.
Φυσικά χαρακτηριστικά
Η μέση διάμετρος της Ασερά εκτιμάται σε 23 χλμ. Ο φασματικός της τύπος είναι E (λιθώδης με ενστατίτη). Το άλβεδό της είναι πολύ υψηλό, 0,522. Η Ασερά περιστρέφεται γύρω από τον εαυτό της μία φορά κάθε 6 ώρες και 50 λεπτά.
Εξωτερικοί σύνδεσμοι
Ασερα
Μάχη του Πλότσνικ
Η Μάχη του Πλότσνικ έλαβε χώρα κάπου ανάμεσα στο 1385 και το 1387 κοντά στο χωριό Πλότσνικ (κοντά στο Προκούπλιε στη σημερινή νοτιοανατολική Σερβία), μεταξύ των σερβικών δυνάμεων του Πρίγκιπα Λαζάρου Χρεμπελιάνοβιτς και τον Οθωμανικό Στρατό του Σουλτάνου Μουράτ Α΄.
Παρασκήνιο
Ο Οθωμανικός στρατός διείσδυσε στο Πομοράβλιε και τις γειτονικές περιοχές, σκοτώνοντας και λεηλατώντας την περιοχή. Στη συνέχεια συγκρούστηκε με στρατιώτες του Λαζάρου στη Ντουμπράβνιτσα (1381), όπου οι δυνάμεις των Σέρβων νίκησαν τις Οθωμανικές. Με μια μεγαλύτερη δύναμη, ο Οθωμανός Σουλτάνος Μουράτ Α΄ επιτέθηκε στη Σερβία το 1386. Σύμφωνα με ορισμένες πηγές η Νις έπεσε στους Τούρκους.
Μάχη
Ο σερβικός στρατός βγήκε νικητής, αν και τα στοιχεία για τη μάχη του Πλότσνικ είναι ασαφή. Ο Σαχίν Μπέης μπήκε στη Σερβία με 20.000 ακιντζήδες όταν έμαθε ότι Σέρβοι άρχοντες προετοίμαζαν στρατό για να επιτεθούν στους στρατιώτες του. Προχώρησε στο Πλότσνικ κοντά στο Προκούπλιε για να βρει τη θέση του σερβικού στρατού αλλά δεν βρήκε κανένα. Εκείνη την εποχή, πολλοί ακιντζήδες (περίπου 18.000) έχασαν την ψυχραιμία τους και άρχισαν άτακτες λεηλασίες εναντίον των κατοίκων της περιοχής. Ο Σαχίν Μπέης έμεινε μόνος με 2.000 στρατιώτες. Από την άλλη πλευρά, οι σερβικές εκστρατευτικές δυνάμεις παρατηρούσαν το πεδίο της μάχης.
Ξαφνικά εμφανίστηκε ένας συμμαχικός στρατός αποτελούμενος από 15.000 στρατιώτες, πολλοί από τους οποίους ήταν ιππικό. Ο σερβικός στρατός χρησιμοποιούσε βαρύ ιππικό και ιπποφόρους τοξότες. Οι Σέρβοι επιτέθηκαν στο κέντρο των Οθωμανών (2.000 στρατιώτες). Αν και απροετοίμαστοι, σοκαρισμένοι από τους Σέρβους ιππότες με τον βαρύ οπλισμό, οι περισσότεροι Οθωμανικοί στρατιώτες στο κέντρο αντιστάθηκαν για κάποιο χρονικό διάστημα, αλλά αργότερα άρχισαν να αποσύρονται με τον Σαχίν Μπέη να γλιτώνει παρατρίχα τη ζωή του.
Στη συνέχεια, ο σερβικός στρατός στράφηκε προς τους υπόλοιπους 18.000 ακιντζήδες οι οποίοι λεηλατούσαν την περιοχή: απροετοίμαστοι, άτακτοι και εκστασιασμένοι, οι ακιντζήδες δεν μπορούσαν να κάνουν τίποτα χωρίς τον στρατηγό τους. Μόνο 5.000 από αυτούς επέστρεψαν ζωντανοί. Πάνω από το 60% του Οθωμανικού στρατού καταστράφηκε. Σύμφωνα με την παράδοση ο Σέρβος ιππότης και λαϊκός ήρωας Μίλος Όμπιλιτς πολέμησε στη μάχη και διακρίθηκε, αλλά τραυματίστηκε από ένα Οθωμανικό βέλος.
Σύμφωνα με ορισμένους, όπως ο κροάτης ιστορικός Βιέκοσλαβ Κλάιτς, ο στρατός του Λαζάρου βοηθήθηκε από Βόσνιους στρατιώτες. Σύμφωνα με μια εκδοχή η σερβική νίκη οφείλεται από στη βοσνιακή βοήθεια και τα κόλπα ενός Καστριώτη.
Επακόλουθα
Η νίκη έδωσε κύρος στους Σέρβους και τους άρχοντες τους. Η σερβική νίκη επιβράδυνε προσωρινά την Οθωμανική κατάκτηση των Βαλκανίων. Ήταν η πρώτη σοβαρή ήττα των Οθωμανών στα Βαλκάνια. Μάλιστα, ήταν η μάχη που οδήγησε τον Μουράτ να εξετάσει το ενδεχόμενο να εγκαταλείψει τη Βαλκανική εκστρατεία του. Ύστερα ο οθωμανικός στρατός προχώρησε στη Βοσνία, πολεμώντας εναντίον των βοσνιακών δυνάμεων των Βλάτκο Βούκοβιτς και Ράντιτς Σάνκοβιτς στη Μπιλέτσα (1388). Η μάχη ήταν μια νίκη για τους Βόσνιους. Στο Κοσσυφοπέδιο έγινε η γνωστή μάχη του Κοσσυφοπεδίου (1389). Ο Μουράτ αποφάσισε να κάνει μια ισχυρότερη ώθηση εναντίον της φαινομενικά αναγεννημένης Σερβικής Αυτοκρατορίας — Κοσσυφοπεδίου. Τόσο ο Λάζαρος όσο και ο Μουράτ σκοτώθηκαν στη μάχη.
Πηγές
Κατηγορία:14ος αιώνας στη Σερβία Πλοτσνικ Πλοτσνικ
Μη θεϊσμός
Ο όρος μη θεϊσμός περιγράφει ένα φάσμα θρησκευτικών και μη θρησκευτικών στάσεων οι οποίες χαρακτηρίζονται από την απουσία πίστης σε ένα Θεό ή θεούς. Ο μη θεϊσμός γενικά έχει χρησιμοποιηθεί για να περιγράψει την απάθεια ή τη σιωπή απέναντι στον Θεό και διαφέρει από τον αθεϊσμό και τον αντιθεϊσμό. Ο μη θεϊσμός δεν περιγράφει μη πίστη στον θεό· περισσότερο χρησιμοποιείται ως όρος ομπρέλα για να περιγράψει διάφορες διακριτές θέσεις, όπως ο αγνωστικισμός, ο ιγνωστικισμός, ο σκεπτικισμός, ο πανθεϊσμός,ο ιετσισμός και ο απαθεϊσμός.
Από την σκοπιά του μη θεϊστικού αγνωστικισμού, ο φιλόσοφος Άντονι Κένι (Anthony Kenny) διαχωρίζει τους αγνωστικιστές σε αυτούς που βρίσκουν τη φράση «ο θεός υπάρχει» ως αβέβαιη και σε αυτούς που βρίσκουν κάθε συζήτηση για τον θεό ότι δεν έχει νόημα. Ωστόσο κάποιοι αγνωστικιστές δεν είναι μη θεϊστές αλλά μάλλον αγνωστικιστές θεϊστές.
Ορισμός
Το Oxford English Dictionary, το 2007 δεν έχει ορολογία για τον μη θεϊσμό, όμως έχει για τον μη θεϊστή, ορίζοντας τον ως ένα άνθρωπο ο οποίος δεν είναι θεϊστής. Μια πρώτη χρήση του όρου (με παύλα) για τον μη-θεϊσμό, υπάρχει από το 1852 από τον George Holyoake.
Εξωτερικοί σύνδεσμοι
Κατηγορία:Αθεϊσμός
Ζέβρα (σκάκι)
Η ζέβρα (διεθνώς: zebra) είναι ανορθόδοξος πεσσός στο σκάκι που κινείται ιππογωνίως έχοντας, όπως άλλωστε και ο ίππος, την δυνατότητα να υπερπηδά πεσσούς.
Στο λήμμα αυτό, η ζέβρα εμφανίζεται με τον πεσσό της, συχνά όμως εμφανίζεται και ως ανεστραμμένος ίππος.
Κίνηση
Όταν κινείται, μπορεί να πηδήξει σε κάποιο τετράγωνο που είναι σε απόσταση τρία τετράγωνα οριζόντια και δύο τετράγωνα κάθετα, ή τρία τετράγωνα κάθετα και δύο τετράγωνα οριζόντια, ανεξάρτητα από το αν υπάρχουν πεσσοί ενδιάμεσα. Η κίνηση αυτή είναι ιππογώνια και συμβολίζεται ως (2,3). Το κομμάτι μερικές φορές συμβολίζεται με Ζ, από το αρχικό του, ενώ στη σημειογραφία του Ραλφ Μπέτζα (Ralph Betza) δίδεται το σύμβολο J.
Αξία
Η ζέβρα από μόνη της αξίζει λίγο λιγότερο από δύο πιόνια (δηλαδή, αισθητά λιγότερο από έναν ίππο), λόγω της περιορισμένης ελευθερίας κυκλοφορίας της σε μια σκακιέρα 8×8. Η μεγαλύτερη κίνησή της είναι ο κύριος λόγος για τον οποίο είναι ασθενέστερη και από μια καμήλα, πάντα σε σκακιέρα 8×8, παρόλο που η καμήλα είναι δεσμευμένη στο χρώμα του τετραγώνου της ενώ η ζέβρα δεν είναι. Όταν η ζέβρα ενισχύει άλλα κομμάτια, έχει περίπου την ίδια αξία με τον ίππο, καθώς και τα δύο κομμάτια έχουν εμβέλεια κινησης οκτώ τετραγώνων. Κατά το άνοιγα η κάθε μεγάλη κίνηση της ζέβρας φέρει κίνδυνο πρόκλησης ασταμάτητων επιθέσεων και συχνά κερδίζοντας μεγάλες ποσότητες υλικού. Ο Ραλφ Μπέτζα αποφάνθηκε ότι η κίνηση της ζέβρας ήταν πολύ μεγάλη για να είναι λειτουργική σε μια σκακιέρα 8×8, και ότι μόνο σε σκακιέρα 10×10 ή μεγαλύτερη θα πρέπει να αξίζει την ιδανική της αξία, η οποία είναι περίπου ίση με αυτή του ίππου.
Παραπομπές
Κατηγορία:Ανορθόδοξοι πεσσοί
Κουντουρού
μικρογραφία|[[Κασσίτες|Κασσιτική στήλη τύπου κουντουρού, του βασιλιά Μελισιπάκ Β' (1186–1172 π.Χ.) που απεικονίζεται στο κέντρο, να παρουσιάζει την κόρη του (δεξιά) στη θεά Νανάγια (αριστερά). Το θέμα της σκηνής αυτής είναι η δωρεά γης στην κόρη του βασιλιά με τη θεϊκή έγκριση της Νανάγια. Ο βασιλιάς έχει το δεξί του χέρι υψωμένο σε ένδειξη σεβασμού και προσευχής προς τη θεά. Επάνω από τις μορφές, τα θεϊκά σύμβολα των τριών αστρικών θεοτήτων: η ημισέληνος του Νάννα/ Σιν, ο ήλιος του Ούτου/ Σαμάς και το άστρο της Ινάννα/ Ιστάρ. Ανακαλύφθηκε από τον Γάλλο αρχαιολόγο Ζαν Ζακ ντε Μοργκάν (1857-1924) στα Σούσα όπου το κουντουρού είχε φθάσει τον 12ο αιώνα π.Χ. από τη Βαβυλώνα ως λεία πολέμου. Επάνω και κάτω από τη ζώνη της παράστασης η στήλη φέρει ίχνη επεξεργασίας, πιθανώς για να χαραχθεί εκεί η επιγραφή κάποιου Ελαμίτη βασιλιά. Το κουντουρού φιλοξενείται στο Μουσείο του Λούβρου. ]] Kουντουρού είναι μία κατηγορία αρχαιολογικών αντικειμένων που συνδέονται με την Κασσιτική δυναστεία της Βαβυλώνας (15ος – 12ος αιώνας π.Χ.). Είναι λίθινοι στιλβωμένοι ογκόλιθοι οριοθέτησης της γης. Έχουν τη μορφή στήλης ακανόνιστου κυλινδρικού σχήματος. Το ύψος τους είναι μεταξύ 30 - 70 εκατοστών περίπου. Είναι κατασκευασμένοι από σκληρό είδος πετρώματος, όπως ο μαύρος βασάλτης ή ο ασβεστόλιθος ή ο διορίτης. Φέρουν επιγραφές σε σφηνοειδή γραφή και πολυάριθμα σύμβολα μεσοποταμιακών θεοτήτων. Στις στήλες κουντουρού καταγράφονταν οι εκτάσεις γης που οι βασιλείς παραχωρούσαν στους αξιωματούχους τους. Η συνήθης εικονογραφία των κουντουρού αποτελείται από ανάγλυφα θεϊκά σύμβολα, ενώ σε αρκετά παραδείγματα κουντουρού στη διακόσμηση συμπεριλαμβάνονται και τα πρόσωπα που εμπλέκονταν στη δωρεά γης, όπως οι βασιλείς και οι αποδέκτες της δωρεάς. Τα κουντουρού ήταν τοποθετημένα στο εσωτερικό των ναών ως αντίγραφα των πραγματικών στηλών οριοθέτησης των αγροκτημάτων, οι οποίες βρίσκονταν τοποθετημένες στην ύπαιθρο.
Υπάρχουν κουντουρού με επιγραφές που ήταν κατάρες προς όποιον δεν τηρούσε όσα γράφονταν επάνω σε αυτά:  « Ο μεγάλος Μαρδούκ που τη διαταγή του κανείς από τους άλλους θεούς δεν μπορεί να αλλάξει, για να τον τιμωρήσει θα τον κάνει να πεθάνει από την πείνα …
''Ο Σιν … θα τον κάνει να αρρωστήσει από υδρωπικία, που από αυτήν δεν θα μπορεί να γιατρευτεί, και θα καλύψει το σώμα του με λέπρα σαν αυτή να είναι το ρούχο του. Όσο ζει δεν θα έχει σπίτι να μείνει. Θα περιπλανιέται σαν τα ζώα της στέπας. Δεν θα πατήσει το πόδι του στην πλατεία της πόλης του.''
''Ο Νινουρτά … δεν θα αφήσει κληρονόμο του να του να κάνει προσφορά στην κηδεία του. Δεν θα τον αφήσει να αποκτήσει απογόνους.''
''Η Γκούλα … θα φυτέψει στο σώμα του μια μεγάλη και επίμονη πληγή που δεν θα γιατρευτεί. Όσο θα ζει θα πλένεται στο πύον και στο αίμα, αντί στο νερό.''
Οι Μεγάλοι Θεοί που τα ονόματά τους αναφέρονται σε αυτήν τη στήλη και που τα σύμβολά τους παρουσιάζονται σε αυτήν … θα του αφαιρέσουν την όραση, την ακοή και τη μιλιά για πάντα.
Με τη διαταγή του Ενλίλ … αυτές οι κατάρες δεν θα τον αφήσουν να ξεφύγει και θα τον αιχμαλωτίσουν. »
Απόσπασμα της επιγραφής από ένα κουντουρού που αναφέρεται στη δωρεά γης προς τον μελλοντικό βασιλιά Μαρδούκ απλα Ιντινά Α΄' και τις κατάρες με τις οποίες οι θεοί θα τιμωρήσουν όποιον θα παρέμβει με διάφορους τρόπους, όπως, για παράδειγμα, καταστρέφοντας το κουντουρού ή μετακινώντας το.
Παραπομπές
Κατηγορία:Μεσοποταμία Κατηγορία:Γλυπτική
Εξωτερικοί σύνδεσμοι
Εγκυκλοπαίδεια Μπριτάνικα. Κουντουρού: Μεσοποταμιακός ογκόλιθος οριοθέτησης.
Σχετικό υλικό στο WIKIMEDIA COMMONS. Kudurru
Μάκης Αποστολάτος
Ο Μάκης Αποστολάτος (14 Ιανουαρίου 1948 – 13 Οκτωβρίου 2010) ήταν Έλληνας λογοτέχνης, κριτικός, τηλεοπτικός και ραδιοφωνικός παραγωγός και εκδότης.
Βιογραφικά στοιχεία
Το 1979 ίδρυσε την Ενωτική Πορεία Συγγραφέων (ΕΠΟΣ) της οποίας υπήρξε ενεργός πρόεδρος μέχρι πρόσφατα και επίτιμος πρόεδρος στη συνέχεια. Κατά τη διάρκεια της πολύχρονης και δραστήριας παρουσίας του στα Ελληνικά Γράμματα, ασχολήθηκε με την ποίηση και το δοκίμιο, την κριτική βιβλίου και κινηματογράφου και εξέδωσε συνολικά 17 βιβλία, εκ των οποίων 10 ποιητικές συλλογές – την πρώτη σε ηλικία 22 ετών.
Είχε αποσπάσει πολυάριθμα βραβεία και διακρίσεις για το λογοτεχνικό του έργο, μεταξύ των οποίων δύο βραβεία ειρήνης Ιπεκτσί για την ποίηση και το πλατινένιο κλειδί της Vaglia Τοσκάνης. Έχει ανθολογηθεί από το Αυτόνομο Μητροπολιτικό Πανεπιστήμιο του Μεξικού στον τόμο «Poesia Griega Moderna» (όπου περιλαμβάνονται μόνο δώδεκα ποιητές, με παλαιότερο τον Παλαμά και νεότερο τον Αποστολάτο) και σε δεκάδες ανθολογίες, εγκυκλοπαίδειες, λεξικά και περιοδικά, ελληνικά και ξένα.
Ο Μάκης Αποστολάτος έφυγε από τη ζωή στις 13 Οκτωβρίου 2010 από μακροχρόνιο νόσημα.
Εργογραφία
Έργα του Μάκη Αποστολάτου είναι τα ακόλουθα:
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Έλληνες δοκιμιογράφοι Κατηγορία:Έλληνες εκδότες
Νίκος Γκατζογιάννης
Ο Νίκος Γκατζογιάννης (Nicholas Gage), γεννημένος στις 23 Ιουλίου 1939, είναι Ελληνοαμερικανός συγγραφέας και ερευνητής-δημοσιογράφος.
Βιογραφία
Γεννήθηκε το 1939 στον Λιά (πρώην "Λειάς"), χωριό του δήμου Φιλιατών Θεσπρωτία ς και το 1949 διέφυγε στις ΗΠΑ με τις τρεις αδελφές του, κατά τη διάρκεια του εμφυλίου πολέμου. Η μητέρα του Ελένη Γκατζογιάννη εκτελέστηκε από δικαστήριο του ΔΣΕ αφού κατηγορήθηκε για την οργάνωση φυγάδευσης των τεσσάρων παιδιών της και συγγενών της ενάντια στη τότε πολιτική του ΔΣΕ.
Το 1983 έγραψε βιβλίο για τα γεγονότα της εκτέλεσης της μητέρας του με τον τίτλο "Ελένη". Το βιβλίο έτυχε διεθνούς αναγνώρισης, όμως στην Ελλάδα συνάντησε σκληρές αντιδράσεις, ενώ ο πρωθυπουργός Ανδρέας Παπανδρέου δεν έδωσε άδεια για τα γυρίσματα σε ταινία. Η "Ελένη" μεταφράστηκε σε είκοσι έξι γλώσσες, προτάθηκε για καλύτερη βιογραφία από την Εθνική Ένωση Βιβλιοκριτικών και έλαβε το βραβείο Heinemann ως το καλύτερο βιβλίο του 1984, από τη Βασιλική Λογοτεχνική Εταιρεία της Μεγάλης Βρετανίας, το 1985 μεταφέρθηκε στον κινηματογραφο με πρωταγωνιστές τους Τζον Μάλκοβιτς και Κέιτ Νέλιγκαν. Στην πρεμιέρα στους ελληνικούς κινηματογράφους στις 20 Μαρτίου 1984, κομμουνιστές και άλλοι αριστεροί συγκεντρώθηκαν έξω από τους κινηματογράφους και προσπάθησαν να εμποδίσουν την είσοδο των θεατών. Μερικοί προσπάθησαν να εμποδίσουν την προβολή μπλοκάροντας τις μηχανές προβολής και ακόμα σκίζοντας τις οθόνες. Η ταινία χαρακτηρίστηκε από αριστερές παρατάξεις ως «αντικομμουνιστική», «προπαγανδιστική» και «κράχτης της χρεοκοπημένης εθνικοφροσύνης». Ειδικότερα το ΚΚΕ εξέδωσε επίσημη ανακοίνωση, με την οποία καλούσε τους ψηφοφόρους του να εναντιωθούν στην προβολή της «Ελένης». Η ανακοίνωση της ΚΝΕ, δημοσιευμένη στην εφημερίδα «Τα Νέα» Έξω από τους κινηματογράφους ομάδες νέων άρχισαν να μοιράζουν φέιγ βολάν και να φωνάζουν συνθήματα κατά της ταινίας, χαρακτηρίζοντάς τη φασιστική. Μάλιστα σημειώθηκαν και προπηλακισμοί αιθουσαρχών και θεατών, πράγμα που οδήγησε τελικά στη διακοπή της προβολής της στους κινηματογράφους της επαρχίας.
Είναι μέλος του Συμβουλίου Απόδημου Ελληνισμού ενώ το 1988 τιμήθηκε από τον πατριάρχη Βαρθολομαίο με τη διάκριση του Άρχοντα, Διδάσκαλου του Γένους.
Έχει υπάρξει πρόεδρος της Πανηπειρωτικής Ομοσπονδίας
Βιβλία
Ταινίες
Παραπομπές
Κατηγορία:Αμερικανοί συγγραφείς Κατηγορία:Αμερικανοί δημοσιογράφοι Κατηγορία:Έλληνες συγγραφείς Κατηγορία:Ελληνοαμερικανοί
Σαλούμ
Η Σαλούμ ή Ελ Σαλούμ ή Σολούμ (αραβικά : السلوم) είναι μικρή πόλη και λιμένας της Αιγύπτου στο Κυβερνείο Ματρούχ. Βρίσκεται στον Κόλπο της Σαλούμ στα σύνορα της Αιγύπτου και Λιβύης, απέχει 300 χλμ από την Αλεξάνδρεια, 145 από την Τομπρούκ και 12 χλμ από τα σύνορα. Έχει 14393 κατοίκους σύμφωνα με την απογραφή του 2006.
Ιστορία
Από τους Ρωμαίους ήταν γνωστή σαν "Μπαρανίς" χρησιμοποιήθηκε ως λιμένας και σήμερα διασώζονται λίγα ερείπια της εποχής. Στον Πρώτο παγκόσμιο πόλεμο το λιμάνι δέχτηκε επίθεση από το γερμανικό υποβρύχιο SM U-35, δύο Βρετανικά πολεμικά πλοία καταστράφηκαν ή υπέστησαν ζημιές. Στην πόλη υπάρχει στρατιωτικό νεκροταφείο του Β΄ παγκοσμίου πολέμου όπου η πόλη είχε καταληφθεί από τους Ιταλούς. Οι Ιταλοί είχαν βομβαρδίσει επανειλημμένα τη πόλη όπου είχε έδρα τμήμα του Βρετανικού στρατού.
Εξωτερικοί σύνδεσμοι
Κατηγορία:Πόλεις της Αιγύπτου Κατηγορία:Λιμένες της Αιγύπτου
2986 Μριναλίνι
Ο Μριναλίνι (Mrinalini) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,865. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από το όνομα της Ινδής κλασικής χορεύτριας και χορογράφου Μριναλίνι Σαραμπάι (γενν. 1918), συζύγου του Βικράμ Σαραμπάι (πρβλ. τον αστεροειδή 2987 Σαραμπάι).
Φυσικά χαρακτηριστικά
Η μέση διάμετρος του Μριναλίνι εκτιμάται σε 20,53 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0729. Ο Μριναλίνι περιστρέφεται γύρω από τον εαυτό του μία φορά κάθε 12 ως 20 ώρες περίπου.
Εξωτερικοί σύνδεσμοι-πηγές
Μριναλινι
388 Χάρυβδις
Η Χάρυβδις (Charybdis) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,57. Ανακαλύφθηκε το 1894 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από το ομώνυμο μυθικό τέρας της Οδύσσειας.
Φυσικά χαρακτηριστικά
Η διάμετρος της Χάρυβδης υπολογίσθηκε σε 114,2 χιλιόμετρα (από δεδομένα του IRAS), ενώ η μάζα της εκτιμάται σε 1,56 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,051 (από δεδομένα του IRAS). Η Χάρυβδις περιστρέφεται γύρω από τον εαυτό της μία φορά κάθε 9 ώρες και 31 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Χαρυβδις
Ρουσσέτος Δημητρόγλου
Ο Ρουσσέτος Δημητρόγλου (16 Ιουλίου 1973) είναι Έλληνας κιθαρίστας, ιδρυτής και επικεφαλής του ροκ συγκροτήματος 15 50, στιχουργός και ενορχηστρωτής.
Βιογραφικό
Με τους 15 50 κυκλοφόρησε συνολικά πέντε στούντιο άλμπουμ, 19 Singles και EPs και μία ζωντανή ηχογράφηση το 2014 στο Κατράκειο Θέατρο. Το 1999 κυκλοφόρησε το πρώτο ομώνυμο άλμπουμ του συγκροτήματος. Το 2004 κυκλοφόρησε το δεύτερο άλμπουμ με τίτλο "Κάποια Κυριακή". Ακολούθησε το 2007 το τρίτο άλμπουμ με τίτλο "Όσα μπορείς", όπου περιλαμβάνεται σε διασκευή το τραγούδι "Δεν είσαι εδώ" (που πρώτη ερμήνευσε η Δήμητρα Γαλάνη), σημειώνοντας μεγάλη επιτυχία. Το επόμενο τους άλμπουμ με τίτλο "Άγριες Νύχτες", το οποίο περιλάμβανε την επιτυχία "Τις Νύχτες ντύνομαι Παιδί", κυκλοφόρησε το 2011, ενώ ο πέμπτος δίσκος "Εγώ" κυκλοφόρησε το 2018.
Πέρα από το συγκρότημα του όμως, συνεργάστηκε με καταξιωμένους καλλιτέχνες της ελληνικής μουσικής σκηνής, όπως ο Βασίλης Παπακωνσταντίνου. Τα τραγούδια "Απόγευμα της Κυριακής" και "Κάψε με" είναι σε μουσική και ενορχήστρωση του Δημητρόγλου και ανήκουν στον δίσκο "Μετωπική", που κυκλοφόρησε το 2007.
Το 2008 έδωσε δύο τραγούδια στην ταινία "Η Σκόνη του χρόνου" του Θόδωρου Αγγελόπουλου. Τα τραγούδια "The true face of Beauty" και "All that you want" απέσπασαν άριστες κριτικές.
Παραπομπές
Κατηγορία:Έλληνες άνδρες τραγουδιστές
Θανάσιμα εργαλεία: Πόλη των Οστών
Η ταινία Τα Θανάσιμα Εργαλεία: Πόλη των Οστών (πρωτότυπος τίτλος:The Mortal Instruments: City of Bones) είναι μια ταινία φαντασίας καναδικής και γερμανικής παραγωγής 2013, σκηνοθετημένη από τον Χάραλντ Ζουάρντ, βασισμένη στο πρώτο βιβλίο της σειράς Θανάσιμα Εργαλεία, από την Κασσάνδρα Κλερ, την Πόλη των Οστών. Πρωταγωνιστούν οι: Λίλι Κόλινς, Τζέιμι Κάμπελ Μπάουερ, Ρόμπερτ Σίχαν, Κέβιν Ζίγκερς, Τζεμάιμα Γουέστ, Γκόντφρι Γκάο, Λίνα Χίντι, Τζόναθαν Ρις Μέγιερς, Έινταν Τέρνερ, Τζάρεντ Χάρις και Σι Σι Έιτς Πάουντερ. Προβλήθηκε στους κινηματογράφους στις 21 Αυγούστου 2013.
Πλοκή
Η Κλέρι Φρέι (Λίλι Κόλινς) και ο καλύτερός της φίλος, Σάιμον Λιούις (Ρόμπερτ Σίχαν), πηγαίνουν στο κλαμπ Πανδαιμόνιο, για να γιορτάσουν τα γενέθλια της Κλέρι. Στο Πανδαιμόνιο, η Κλέρι βλέπει τρεις εφήβους με παράξενα σημάδια σαν τατουάζ να σκοτώνουν έναν άνθρωπο.
Την επόμενη μέρα, η Κλέρι ξυπνάει και παρατηρεί πως το δωμάτιό της έχει παντού χαρτιά με το ίδιο σκίτσο ενός παράξενου συμβόλου. Πηγαίνει σε μια καφετέρια με τον Σάιμον, όπου βλέπει έναν από τους ανθρώπους στο Πανδαιμόνιο, ο οποίος ονομάζεται Τζέις Γουέιλαντ (Τζέιμι Κάμπελ Μπάουερ). Τον ακολουθεί σε ένα σοκάκι και ζητάει να μάθει τι συμβαίνει, όταν λαμβάνει ένα τηλέφωνο από την μητέρα της, την Τζόσλιν (Λίνα Χίντι), η οποία της ζητάει να μην γυρίσει σπίτι. Η μητέρα της δέχεται επίθεση από δύο άντρες, τον Εμίλ Πάγκμπορν (Κέβιν Ντούραντ) και τον Σάμουελ Μπλάκγουελ (Ρόμπερτ Μέιλετ), που της ζητούν το Θανάσιμο Κύπελλο. Εκείνη καταπίνει ένα υγρό το οποίο τη ρίχνει σε κώμα. Όταν η Κλέρι γυρίζει στο σπίτι, το βρίσκει κατεστραμμένο και τη μητέρα της να λείπει. Ύστερα δέχεται επίθεση από ένα δαίμονα, αλλά ο Τζέις εμφανίζεται και τον σκοτώνει. Η Τζόσλιν ήταν, σαν τον Τζέις, Κυνηγός Σκιών, ή αλλιώς Νεφελίμ, ένας πολεμιστής ο οποίος σκοτώνει δαίμονες. Η Κλέρι έχει κληρονομήσει τις δυνάμεις τις, όπως και την ικανότητα να χρησιμοποιήσει ρούνους.
Η γειτόνισσα των Φρέι, η Μαντάμ Δωροθέα (Σι Σι Έιτς Πάουντερ), η οποία είναι μάγισσα, συμπεραίνει ότι ο Πάγκμπορν κι ο Μπλάκγουελ ψάχνουν το Θανάσιμο Κύπελλο, ένα από τα τρία Θανάσιμα Αντικείμενα που έδωσε ο Άγγελος Ραζιήλ στον πρώτο Κυνηγό. Δίνει τη δυνατότητα στους θνητούς να γίνουν μισοί Άγγελοι, δηλαδή Κυνηγοί Σκιών. Ο Σάιμον μπορεί πια να δει τον Τζέις, εξαιτίας ενός ρούνου, και οι τρεις τους πηγαίνουν στο βιβλιοπωλείο του Λουκ Γκάρογουει (Έινταν Τέρνερ), ενός παλιού φίλου της μητέρας της, τον οποίο η Κλέρι είχε γνωρίσει από μικρή. Εκεί, ο Πάγκμπορν και ο Μπλάκγουελ ανακρίνουν τον Λουκ. Ο Λουκ λέει πως δεν τον νοιάζει η Τζόσλιν και θέλει μόνο το Κύπελλο. Το τρίο πηγαίνει στο κρησφύγετο των Κυνηγών, το Ινστιτούτο. Εκεί, η Κλέρι και ο Σάιμον γνωρίζουν δυο ακόμα Κυνηγούς, την Ίζαμπελ Λάιτγουντ (Τζεμάιμα Γουέστ) και τον Άλεκ Λάιτγουντ (Κέβιν Ζίγκερς). Γνωρίζουν επίσης τον αρχηγό τους, τον Χοτζ Σταρκγουέδερ (Τζάρεντ Χάρις). Ο Χοτζ μιλά στην Κλέρι για τον Βάλενταϊν Μόργκενστερν, έναν σατανικό Κυνηγό ο οποίος πρόδωσε τους Νεφελίμ. Εκείνος θέλει να κυριαρχήσει όλους τους Κυνηγούς αλλά και τους δαίμονες, και ψάχνει το Κύπελλο για να το πετύχει.
Ο Χοτζ λέει στον Τζέις να πάει την Κλέρι στην Πόλη των Οστών, έτσι ώστε οι Σιωπηλοί Αδερφοί να βρουν το Κύπελλο μέσω της μνήμης της. Οι Αδερφοί, όμως, δεν μπορούν να εισχωρήσουν στις αναμνήσεις της, αφού κάποιος έχει βάλει ένα φράγμα στο μυαλό της. Μαθαίνουν ότι αυτός που το έβαλε ήταν ο Μάγκνους Μπέιν (Γκόντφρι Γκάο), ο Μέγας Μάγος του Μπρούκλιν. Με σκοπό να τον βρουν, πηγαίνουν σε ένα πάρτι που διοργανώνει στο σπίτι του. Ο Μπέιν λέει ότι έβαλε το φράγμα στο μυαλό της Κλέρι, επειδή το ζήτησε η μητέρα της για να μπλοκάρει τον κόσμο των Κυνηγών των Σκιών. Τότε, βρικόλακες αρπάζουν τον Σάιμον. Η Κλέρι, ο Τζέις, ο Άλεκ και η Ίζαμπελ βρίσκουν το λημέρι τους, το ξενοδοχείο Ντιμόν, και τον σώζουν, αλλά οι βρικόλακες τους παγιδεύουν. Εκείνη την στιγμή, εμφανίζονται λυκάνθρωποι (που έχουν ανακωχή με τους Νεφελίμ) και τους σώζουν.
Πίσω στο Ινστιτούτο, η Κλέρι μοιράζεται ένα ρομαντικό απόγευμα με τον Τζέις, που τελειώνει με ένα φιλί. Ο Τζέις συνοδεύει την Κλέρι ως το δωμάτιο της και την ξαναφιλάει, αλλά τους βλέπει ο Σάιμον, που ήταν στο δωμάτιο της Κλέρι. Ο Σάιμον θυμώνει μαζί της και εκείνη λέει ότι απλά φιλιούνταν, το οποίο κάνει τον Τζέις να εξοργιστεί. Ο Σάιμον εξομολογείται στην Κλέρι ότι είναι ερωτευμένος μαζί της, και εκείνη νιώθει ένοχη, επειδή δεν νιώθει έτσι για αυτόν. Ο Σάιμον επιστρέφει στην πόλη.
Η Κλέρι καταλαβαίνει ότι το Κύπελλο είναι κρυμμένο μέσα στις κάρτες ταρό που ζωγράφισε η Τζόσλιν για τη Δωροθέα. Οι τέσσερις Κυνηγοί πηγαίνουν στο διαμέρισμα της Δωροθέας, αλλά έχει αντικατασταθεί από έναν δαίμονα που θέλει να κλέψει το Κύπελλο. Ο Σάιμον περνάει έξω από το διαμέρισμα και καταλαβαίνει ότι κάτι δεν πάει καλά. Μαζί με τον Τζέις, σκοτώνει το δαίμονα, αλλά ο Άλεκ πληγώνεται.
Η Κλέρι δίνει το Κύπελλο στον Χοτζ, που τους προδίδει καλώντας τον Βάλενταϊν και δίνοντάς του το Αντικείμενο. Ο Βάλενταϊν αποκαλύπτει ότι είναι ο πατέρας της Κλέρι και θέλει να έρθει μαζί του. Εκείνη δραπετεύει μέσω μιας πύλης, που την πηγαίνει στο βιβλιοπωλείο του Λουκ. Ο Λουκ αποκαλύπτει στην Κλέρι ότι είναι λυκάνθρωπος και επιβεβαιώνει ότι ο Βάλενταϊν είναι ο πατέρας της. Της λέει ότι είχε έναν μεγαλύτερο αδερφό, τον Τζόναθαν, ο οποίος πέθανε. Ο Λουκ και η αγέλη του πηγαίνουν πίσω στο Ινστιτούτο με την Κλέρι για να πολεμήσουν τον Βάλενταϊν, που έχει καλέσει έναν στρατό από δαίμονες μέσα από μια πύλη που δημιούργησε. Ο Σάιμον και η Ίζαμπελ κλείνουν την πύλη με βοήθεια από τον Χοτζ, ο οποίος θυσιάζει τον εαυτό του. Εκείνη την ώρα, ο Μάγκνους Μπέιν φτάνει και θεραπεύει τον Άλεκ.
Πανελλήνιο πρωτάθλημα στίβου ανδρών 1917
Το Πανελλήνιο πρωτάθλημα στίβου ανδρών, με διοργανωτή τον ΣΕΓΑΣ, διεξήχθη στο Παναθηναϊκό Στάδιο στις 6 και 7 Μαΐου 1917, τρία χρόνια μετά το προηγούμενο, αφού τα πρωταθλήματα του 1915 και 1916 ματαιώθηκαν λόγω της εμπλοκής της χώρας στον Α΄ παγκόσμιο πόλεμο και του εθνικού διχασμού που επακολούθησε. Πολυνίκης των αγώνων αναδείχθηκε ο Πανελλήνιος Γ.Σ. Δεν διεξήχθη Πανελλήνιο πρωτάθλημα ανώμαλου δρόμου ανδρών. Δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης.
Θανάσιμα εργαλεία: Πόλη των Οστών
Πλοκή
Η Κλέρι και ο Τζέις πολεμούν τον Βάλενταϊν, ο οποίος λέει ψέματα ότι είναι και οι δύο παιδιά του. Αρνούνται να έρθουν μαζί του και, μετά από μάχη, η Κλέρι τον σπρώχνει μέσα στην πύλη, αφού του δώσει ένα ψεύτικο Κύπελλο. Η πύλη καταστρέφεται και η Τζόσλιν σώζεται, αλλά παραμένει σε κώμα. Η Κλέρι λέει στον Σάιμον ότι κάποια μέρα κάποιος θα τον αγαπήσει. Πηγαίνει πίσω στο σπίτι της και με τις καινούριες της δυνάμεις επισκευάζει το διαμέρισμα. Ο Τζέις εμφανίζεται και ομολογεί ότι την χρειάζεται και τη θέλει πίσω στο Ινστιτούτο. Η Κλέρι καταλαβαίνει ότι ανήκει σε εκείνον τον κόσμο και πηγαίνει μαζί του.
Πανελλήνιο πρωτάθλημα στίβου ανδρών 1917
Χρονικό των αγώνων
Στους αγώνες παρευρέθηκε ο βασιλιάς Κωνσταντίνος με τη βασιλική οικογένεια και πρόεδρος της Ελλανοδίκου Επιτροπής τοποθετήθηκε ο πρίγκηπας Αλέξανδρος, ο οποίος ένα μήνα αργότερα, στις 11 Ιουνίου, ορίστηκε ως βασιλιάς του ελληνικού κράτους, στη θέση του πατέρα του και του διαδόχου Γεωργίου, των οποίων την απομάκρυνση επέβαλαν οι δυνάμεις της Αντάντ ως φιλογερμανών. Παρά την προσπάθεια να δοθεί κάποια επισημότητα, οι αγώνες δεν είχαν μεγάλη επιτυχία, αφού δεν υπήρξε μεγάλη συμμετοχή αθλητών και συλλόγων.
Θανάσιμα εργαλεία: Πόλη των Οστών
Προ-παραγωγή
Η συγγραφέας του βιβλίου, Κασσάνδρα Κλερ, αντιμετώπισε δυσκολίες στο να βρει ένα στούντιο το οποίο ήθελε να γυρίσει μια ταινία με θηλυκό πρωταγωνιστικό ρόλο. Κάποια της ζήτησαν να αλλάξει το φύλο του πρωταγωνιστικού ρόλου, αλλά αρνήθηκε.
Στις 9 Δεκεμβρίου του 2010, ανακοινώθηκε ότι η Λίλι Κόλινς θα έπαιζε την Κλέρι Φρέι.
Πανελλήνιο πρωτάθλημα στίβου ανδρών 1917
Οι νικητές
Δεν είναι γνωστά τα πλήρη αποτελέσματα. Παρακάτω αναφέρονται οι νικητές των αγωνισμάτων της β΄ ημέρας των αγώνων. Για την α΄ ημέρα είναι γνωστοί οι νικητές αλλά όχι το αγώνισμα που επικράτησαν. Συγκεκριμένα αναφέρεται για την α΄ ημέρα:
Θανάσιμα εργαλεία: Πόλη των Οστών
Προ-παραγωγή
Στην αρχή, είχαν προτείνει στον Άλεξ Πέτιφερ να παίξει τον Τζέις Γουέιλαντ, αλλά αρνήθηκε. Ο Αλεξάντερ Λούντβιγκ, ο Εντ Σπίλερς και ο Λίμπο Φρίμαν έκαναν οντισιόν για το ρόλο αλλά πήγε στον Τζέιμι Κάμπελ Μπάουερ. Είχαν επίσης σε υπόληψη τους Χαβιέρ Σάμουελ, Νίκο Τορτορέλα, Μαξ Άιρονς και Ντάγκλας Μπουθ.
Πανελλήνιο πρωτάθλημα στίβου ανδρών 1917
Οι νικητές
Για ορισμένους από τους ανωτέρω είναι γνωστός ο σύλλογος που ανήκαν: Πανελλήνιος (Γεωργαντάς, Νομικός, Κουλουμπέρδας, Μύλλερ, Χατζηδημητρίου), Εθνικός (Αθηναίος, Πετράκος, Ρουμπέσης, Παπαοικονόμου), Πειραϊκός Σύνδεσμος (Κάντζας, Καράκαλος, Κωστάλας), Ακαδημαϊκό Γυμναστήριο (Δήμας), Πρόσκοποι (Δαρίβας).
Θανάσιμα εργαλεία: Πόλη των Οστών
Εξωτερικοί σύνδεσμοι
Κατηγορία:Καναδικές ταινίες Κατηγορία:Γερμανικές ταινίες Κατηγορία:Ταινίες του 2013 Κατηγορία:Αγγλόφωνες ταινίες Κατηγορία:Γερμανικές ταινίες δράσης Κατηγορία:Καναδικές ταινίες δράσης Κατηγορία:Γερμανικές αισθηματικές ταινίες Κατηγορία:Γερμανικές ταινίες φαντασίας Κατηγορία:Καναδικές ταινίες φαντασίας Κατηγορία:Γερμανικές ταινίες επιστημονικής φαντασίας Κατηγορία:Γερμανικές ταινίες μυστηρίου Κατηγορία:Ταινίες γυρισμένες στη Νέα Υόρκη Κατηγορία:Ταινίες IMAX
Πανελλήνιο πρωτάθλημα στίβου ανδρών 1917
Κατάταξη
Δεν είναι γνωστά τα πλήρη αποτελέσματα. Από μεταγενέστερες λίστες πρωταθλητών είναι γνωστό πως ο Πανελλήνιος αναδείχθηκε πολυνίκης με 12 πρώτες νίκες. Οι νίκες των υπολοίπων συλλόγων αναφέρονται με βάση τα στοιχεία όσων νικητών αθλητών είναι γνωστός ο σύλλογος που ανήκαν.
Αναφορές
Ανδρων Κατηγορία:Στίβος το 1917 Κατηγορία:Διοργανώσεις στίβου στην Αθήνα
Αγνωστικιστικός αθεϊσμός
Οι αγνωστικιστές αθεϊστές είναι σε αντίθεση με τους αγνωστικιστές θεϊστές, οι οποίοι πιστεύουν ότι υπάρχει ένας ή περισσότεροι θεοί αλλά η γνώση για αυτούς είναι αδύνατη (πάλι είτε ως θέση αρχής είτε ως γνώση από τα μεχρι τώρα δεδομένα)
Παραπομπές
Κατηγορία:Αθεϊσμός
Λαδίσλαος Α΄ της Νεαπόλεως
Ο Λαδίσλαος της Νεαπόλεως ο μεγαλόψυχος (Ladislao I di Napoli, Νάπολη, 11 Ιουλίου 1377 - Νάπολη, 6 Αυγούστου 1414) από τον Οίκο των Καπετιδών-Ανζού ήταν βασιλιάς της Νεαπόλεως (1386 - 1414), Πρίγκιπας της Αχαΐας (1386 - 1396) και Πρίγκιπας του Τάραντα (1406 - 1414).
Ήταν γιος του Κάρολου Γ΄ της Νεαπόλεως και της εξαδέλφης του Μαργαρίτας των Καπετιδών-Ανζού, κόρης του Καρόλου δούκα του Δυρραχίου. Όταν έγινε δέκα ετών δολοφονήθηκε ο πατέρας του και η μητέρα του κατέφυγε στη Γκαέτα της Νάπολης, έτσι μεγάλωσε μέσα σε ένα περιβάλλον με συνεχείς διαμάχες και πολέμους. Το 1386, με το τέλος του πατέρα του, αυτόματα έγινε και πρίγκιπας της Αχαΐας, όπου διοίκησε μέσω βαΐλων. Το 1392 αντιμετώπισε με επιτυχία τον Λουδοβίκο Β΄ των Βαλουά-Ανζού, που διεκδικούσε τον θρόνο της Νεαπόλεως και τον ανάγκασε να γυρίσει στη Γαλλία το 1399. Το 1396 πώλησε το Πριγκιπάτο της Αχαΐας στον αρχηγό της Ναβαρρικής Εταιρείας Πέτρο Μπόρντο του Σαν Σουπεράνο για 3.000 δουκάτα.
Τέσσερα μέλη του Οίκου του ήταν βασιλείς της Ουγγαρίας-Κροατίας: ο πατέρας του και τώρα η 3η εξαδέλφη τού Λαδισλάου, η Μαρία των Καπετιδών-Ανζού με τον σύζυγό της Σιγισμούνδο της Γερμανίας. Το 1402 ορισμένοι Ούγγροι ευγενείς, αφού επαναστάτησαν κατά του Σιγισμούνδου, τον συνέλαβαν, τον φυλάκισαν και μετά πρόσφεραν το Ουγγρικό στέμμα στον Λαδίσλαο, που το αποδέχτηκε. Στέφθηκε βασιλιάς της Ουγγαρίας στις 5 Αυγούστου 1403 στη Ζάρα, αλλά δεν έμεινε εκεί, επιστρέφοντας στην Νάπολη. Το 1409 πώλησε τα δικαιώματα της οικογενείας του στο Δυρράχιο και τη Δαλματία στη Βενετική Δημοκρατία για 100.000 δουκάτα. Επιτέθηκε και κατέλαβε την Ρώμη με 12.000 άνδρες στρατό. Έπειτα επιτέθηκε στην Φλωρεντία χωρίς επιτυχία.
Οικογένεια
Νυμφεύτηκε πρώτα την Κωνσταντία Κιαραμόντε, κόρη του Μανφρέντι Κιαραμόντε κόμη της Μόντικα & της Μάλτας. Ο γάμος ακυρώθηκε το 1392.
Το 1403 ο Λαδίσλαος έκανε δεύτερο γάμο με τη Μαρία των Πουατιέ, κόρη του Ιακώβου Α΄ της Κύπρου, η οποία απεβίωσε το 1404.
Ο Λαδίσλαος το 1406 έκανε τρίτο γάμο με τη Μαρία ντ'Ανγκιάν, κόρη του Ιωάννη κόμη του Λέτσε (γιου της Ισαβέλλας ντε Μπριεν κόμισσας του Λέτσε & Κονβερσάνο, τιτουλάριας δούκισσας των Αθηνών και τιτουλάριας βασίλισσας της Ιερουσαλήμ). Η Μαρία, ως διάδοχος του αδελφού της Πέτρου, ήταν κόμισσα του Λέτσε.
Δάμασος
Το όνομα Δάμασος μπορεί να αναφέρεται στα:
Τέταρτη βιομηχανική επανάσταση
thumb|right|500px|Βιομηχανικές επαναστάσεις κατά σειρά Τέταρτη βιομηχανική επανάσταση (4ΒΕ ή και Βιομηχανία 4.0) ονομάστηκε η τρέχουσα τάση της αυτοματοποίησης και της ανταλλαγής δεδομένων στις τεχνολογίες παραγωγής. Περιλαμβάνει τα κυβερνο-φυσικά συστήματα, το Διαδίκτυο των πραγμάτων, το cloud computing  και την γνωστική υπολογιστική.
Η 4η βιομηχανική επανάσταση ενισχύει αυτό που ονομάστηκε "έξυπνο εργοστάσιο". Μέσα σε δομοστοιχειωτά δομημένα έξυπνα εργοστάσια, τα κυβερνο-φυσικά συστήματα παρακολουθούν και εποπτεύουν τις φυσικές διαδικασίες, δημιουργούν ένα εικονικό αντίγραφο του φυσικού κόσμου και παίρνουν αποκεντρωμένες αποφάσεις. Μέσω του Διαδικτύου των πραγμάτων, τα κυβερνο-φυσικά συστήματα επικοινωνούν και συνεργάζονται μεταξύ τους αλλά και με ανθρώπους σε πραγματικό χρόνο τόσο εσωτερικά όσο και σε οργανωτικές υπηρεσίες που προσφέρονται και χρησιμοποιούνται από συμμετέχοντες της αλυσίδας αξίας.
Ονομασία σε άλλες γλώσσες
Ο όρος "Βιομηχανία 4.0", συντομευμένος σε I4.0 ή απλώς I4, προέρχεται από ένα έργο της στρατηγικής υψηλής τεχνολογίας της γερμανικής κυβέρνησης, το οποίο προωθεί τη μηχανοργάνωση της μεταποίησης.
Ο όρος "βιομηχανία 4.0" αναβίωσε το 2011 στην Έκθεση του Ανόβερο. Τον Οκτώβριο του 2012, η Ομάδα Εργασίας για τη Βιομηχανία 4.0 παρουσίασε στη γερμανική ομοσπονδιακή κυβέρνηση μια δέσμη προτάσεων εφαρμογής του Industry 4.0. Τα μέλη και οι συνεργάτες της ομάδας 4.0 της βιομηχανίας 4.0 αναγνωρίζονται ως ιδρυτές και κατευθυντήρια δύναμη της βιομηχανίας 4.0.
Στις 8 Απριλίου 2013 στην Έκθεση του Ανόβερου, παρουσιάστηκε η τελική έκθεση της ομάδας εργασίας της βιομηχανίας 4.0. Αυτή η ομάδα εργασίας ήταν επικεφαλής των Siegfried Dais (Robert Bosch GmbH) και Henning Kagermann (Γερμανική Ακαδημία Επιστήμης και Τεχνολογίας).
Οι αρχές του Industry 4.0 έχουν εφαρμοστεί από εταιρείες που έχουν επανεξεταστεί μερικές φορές, για παράδειγμα η κατασκευάστρια εταιρία εξαρτημάτων αεροσκαφών Meggitt PLC έχει πραγματοποιήσει το δικό της ερευνητικό έργο M4 πάνω στο Industry 4.0.
Αρχές σχεδιασμού
Υπάρχουν τέσσερις αρχές σχεδιασμού στη βιομηχανία 4.0. Αυτές οι αρχές υποστηρίζουν τις εταιρείες για τον προσδιορισμό και την εφαρμογή σεναρίων του Industry 4.0.
Έννοια
Τα χαρακτηριστικά που δίδονται στη στρατηγική της Γερμανίας για την βιομηχανία 4.0 είναι: η ισχυρή προσαρμογή των προϊόντων υπό συνθήκες εξαιρετικά ευέλικτης (μαζικής) παραγωγής. Η απαιτούμενη τεχνολογία αυτοματοποίησης βελτιώνεται με την εισαγωγή μεθόδων αυτο-βελτιστοποίησης, αυτοδιάσπασης, αυτοδιάγνωσης, νοημοσύνης και ευφυούς υποστήριξης των εργαζομένων στο ολοένα και πιο πολύπλοκο έργο τους. Το μεγαλύτερο έργο της βιομηχανίας 4.0 από τον Ιούλιο του 2013 είναι το κορυφαίο σύμπλεγμα BMBF "Intelligent Technical Systems Ostwestfalen-Lippe". Ένα άλλο σημαντικό έργο είναι το έργο BMBF RES-COM, καθώς και το Σύμπλεγμα Υπεροχής (Cluster of Excellence) "Τεχνολογία Ολοκληρωμένης Παραγωγής για Χώρες Υψηλών Μισθών". Το 2015, η Ευρωπαϊκή Επιτροπή ξεκίνησε το διεθνές ερευνητικό πρόγραμμα CREMA (Παρέχοντας ελαστική βιομηχανία βασισμένη στα μοντέλα XaaS και Cloud), ως σημαντική εκκίνηση για την προώθηση του θέματος της Βιομηχανίας 4.0.